Dos ferits arran de l’incendi d’un àtic de Tarragona | Notícies / Noticias Tarragona diari digital Tarragona21
Imatge d’Arxiu d’una actuació dels Bombers. Foto: Bombers de la Generalitat
Una dona i un menor han resultat ferits a causa d’un incendi que s’ha declarat aquest dimarts a l’àtic d’un immoble de set plantes del carrer Alguer de Tarragona. El foc ha començat per causes que s’investiguen poc abans de la una del migdia i ha calcinat totalment una de les habitacions. Cinc dotacions dels Bombers s’hi han desplaçat i han pogut donar el foc per extingit poc després d’un quart de dues del migdia. Els afectats han estat atesos pel Sistema d’Emergències Mèdiques (SEM) i han estat traslladats en ambulància a l’hospital Joan XXIII de la ciutat. Segons han explicat els Bombers, durant l’incendi alguns veïns han pogut marxar pel seu propi peu, mentre que altres s’han confinat als seus domicilis.